Mestská časť Bratislava–Dúbravka

Materiál na rokovanie 
Miestneho zastupiteľstva
3. novembra 2009

Dodatok č. 1 k Organizačnému poriadku Miestneho úradu mestskej časti Bratislava-Dúbravka k prílohe č. 3a, 3b, 3c, 3e, 3f, 3g, 3h a 3i, okrem prílohy č. 3d
__________________________________________________________________________________________

							

Predkladateľ:                                                                     Materiál obsahuje :
PhDr. František Guth		                                             1. Návrh uznesenia
prednosta                                                                             2. Stanovisko komisie
                                                                                            3. Dôvodová správa                                                                                                          
                                                                                            4. Dodatok č. 1 

                                                                       
 Zodpovedný:
 PaedDr. Marta Žáčková			
 vedúca oddelenia

Spracovateľ:
PaedDr. Marta Žáčková

                                                                  

Návrh  uznesenia 

Miestne zastupiteľstvo mestskej časti Bratislava-Dúbravka

schvaľuje

Dodatok č. 1 k Organizačnému poriadku Miestneho úradu mestskej časti Bratislava-Dúbravka k  č. 3a, 3b, 3c, 3e, 3f, 3g, 3h  a 3i, okrem prílohy č. 3d

Stanovisko komisie:

Komisia školstva, kultúry, mládeže a športu na svojom zasadnutí dňa 26. októbra 2009 prerokovala  Dodatok č. 1 k Organizačnému poriadku Miestneho úradu mestskej časti Bratislava-Dúbravka k prílohe č. 3a, 3b, 3c, 3e, 3f, 3g, 3h a 3i, okrem prílohy č. 3d a odporúča ho MZ na schválenie.

Dôvodová správa

Od 1. septembra 2009 vstúpila do platnosti vyhláška č. 308/2009 Z. z., ktorou sa mení a dopĺňa vyhláška č. 306/2008 Z. z. o materskej škole. Podľa § 5 ods. 1 tejto vyhlášky možno v materskej škole, ktorá ma 4 triedy a viac zriadiť funkciu zástupcu riaditeľa. Túto podmienku spĺňa osem materských škôl v zriaďovateľskej pôsobnosti mestskej časti Bratislava-Dúbravka, okrem Materskej školy Ožvoldíkova, ktorá je trojtriednou materskou školou.
Vzhľadom k tomu, že od 1. septembra 2008,  podľa § 27 ods. 2 písm. a) zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov, patria materské školy do sústavy škôl, pribudlo riaditeľom týchto škôl množstvo povinností vyplývajúcich z nového školského zákona a množstvo povinnej pedagogickej a ďalšej dokumentácie, viď. § 11 ods. 1 až ods. 12 školského zákona a  § 9 ods. 4 písm. a) až písm. o) vyhlášky MŠ SR č. 306/2008 Z. z. o materskej škole v znení neskorších predpisov.
Nový zákon č. 317/2009 Z. z. o pedagogických zamestnancoch a odborných zamestnancov a o zmene a doplnení niektorých zákonov v § 34 ods. 1 jednoznačne určil zástupcov riaditeľa školy ako kategóriu vedúcich pedagogických zamestnancov bez ohľadu na druh a typ školy.
Štatutárny orgán, ktorým je starosta mestskej časti Bratislava-Dúbravka dal písomný súhlas s ustanovením funkcie zástupcov riaditeľa v materských školách zriadených mestskou časťou od 1. septembra 2009. Podľa § 8 ods. 1 zákona č. 553/2003 Z. z. o odmeňovaní niektorých zamestnancov vo výkone práce vo verejnom záujme a o zmene a doplnení niektorých zákonov v znení neskorších predpisov, patrí vedúcemu zamestnancovi príplatok za riadenie. Podľa prílohy č. 6 vyššie uvedeného zákona zástupca riaditeľa materskej školy bude patriť do kategórie vedúcich zamestnancov v IV. stupni riadenia a bude priamo riadiť prácu podriadených zamestnancov. Riaditeľ materskej školy v opise pracovných činností (pracovnej náplni) určí ktorých zamestnancov bude zástupca riaditeľa priamo riadiť.  
Funkcia zástupcu riaditeľa materskej školy nezakladá nároky na zvýšenie počtu zamestnancov materskej školy. Vykonávaním funkcie zástupcu riaditeľa materskej školy bude poverený pedagogický zamestnanec (učiteľka MŠ). Príplatok za riadenie vedúcemu pedagogickému zamestnancovi určí zamestnávateľ v rámci rozpätia percentuálneho podielu z platovej tarify platovej triedy, do ktorej je zaradený, zvýšenej o 24%. Rozpätie percentuálneho podielu  v IV. stupni riadenia a pôsobnosti predstavuje rozpätie 3 – 20 % , čo predstavuje nárast finančných prostriedkov cca 350 EUR mesačne pre osem materských škôl, na ktorých môže byť zriadená funkcia zástupcu riaditeľa ako vedúceho zamestnanca. Tento nárast bude zohľadnený aj v rozpočte v roku 2010. Do konca kalendárneho roka 2009 je to nárast cca o 1 450 EUR.
 Táto nová skutočnosť vyplývajúca z nového zákona č. 317/2009 Z. z. o pedagogických zamestnancoch a odborných zamestnancov a o zmene a doplnení niektorých zákonov, sa môže vykonať len dodatkom k doteraz platnému organizačnému poriadku. Preto predkladáme miestnemu zastupiteľstvu na chválenie Dodatok č. 1 k Organizačnému poriadku Miestneho úradu mestskej časti Bratislava-Dúbravka k prílohe č. 3a, 3b, 3c, 3e, 3f, 3g a 3i,  okrem prílohy č. 3d – týka sa MŠ Ožvoldíkova, ktorá je trojtriednou MŠ.